Amerikanuikkukana

Amerikanuikkukana (Heliornis fulica) on uikkukanoihin kuuluva lintulaji. Lajia tavataan Keski- ja Etelä-Amerikassa.

 Koko ja ulkonäkö 
pienoiskuva|left|Amerikanuikkukananaaras.
Amerikanuikkukana voi kasvaa 28–31 cm pitkäksi. Sukupuolet muistuttavat toisiaan ulkonäöltään lisääntymisajan ulkopuolella. Koiraan pää on musta ja siinä on leveä silmäkulmajuova. Niska on musta ja kaula valkoinen. Kaulassa on musta juova. Amerikanuikkukananaaraalla on lisääntymisaikana päässään oranssinkeltainen poskilaikku. Amerikanuikkukanan selkä ja siivet ovat harmaanruskeat. Vatsa on valkoinen. Koiraslinnulla on siipien alla ihosta muodostunut tasku, jonne poikaset voivat suojautua.

 Levinneisyys ja elintavat 
Amerikanuikkukanan levinneisyysalue ulottuu Meksikosta Argentiina koillisosiin.  Lajin elinympäristöä ovat hitaasti virtaavat joet sekä laguunit. Lintu liikkuu tavanomaisesti yksin tai toisinaan pareittain vesikasvillisuuden ja veden ylle ulottuvien oksien ja köynnösten suojissa. Amerikanuikkukanan  ravintoa ovat muun muassa hyönteiset, hyönteistoukat, sammakot ja nilviäiset. Pesimäkausi on kesä–heinäkuussa, ja pesä rakennetaan oksista pensaaseen. Naaras munii 3–4 ruskehtavaa munaa.

 Lähteet 

Luokka:Kurkilinnut